Bestyrelsesmøde i Fælleshusforeningen

Generalforsamling

På grund af forsamlingsforbuddet på 10 personer, der først blev hævet til 50 personer den 8. juni, er det besluttet at generalforsamlingen udskydes til efter sommerferien. Dette fordi der jf. vedtægterne skal gives min. 3 ugers varsel og vi derfor rammer ind i sommerferien.

Legeplads

Der er blevet opsat et klatrestativ på legepladsen og Grundejerforeningen har været venlige at hjælpe økonomisk til, at vi også kan få opsat en gynge. Arbejdet udføres af Elverdal som også vil sørge for at der bliver foretaget en legepladsinspektion. Elverdal tilbyder en servicepakke/årligt tilsyn med legepladsen og Mette undersøger om dette kan svare sig i forhold til andre muligheder.

Fælleshusforeningen ønsker en beskrivelse af hvem der har ansvar for hvad på legepladsen, således det bliver tydeligt hvordan fordelingen er imellem Grundejerforeningen og Fælleshusforeningen i forhold til legepladsen, fodboldmål, træer osv. Mette vil lave et udkast til en beskrivelse.

Skt. Hans

Lisbeth undersøger med politiets corona hotline om det er muligt at afholde Skt. Hans. Det er ved henvendelsen blevet oplyst, at uanset hvor et sådan arrangement afholdes og at man holder afstand og står i egne familiegrupper, så er det ikke tilladt.

Hallen

Vi har fået en mail fra Michael Vest, KUC, om at de ikke fakturerer Fælleshusforeningen for leje af hallen fra april måned og frem da vi grundet Covid19 ikke har haft mulighed for at bruge hallen. Michael lægger desuden om til en dialog om det fremtidige arbejde, hvilket vi har reageret på ved at invitere til et møde.

Havehusene

Havehusene skal males i år og Jesper sørger for at indkøbe maling og orientere lejerne.

Grønne arealer

Mette tager fat i kommunen mhp. på at få iværksat de sidste opgaver, som blev aftalt på grøn gennemgang i 2019.